HERÄTYKSEN LÄPIMURTO
EVANKELISTA HERMES FALCAO JR.
TUO EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Luvassa on taas hieno ohjelma.
Jumala puhuu sinulle ja perheellesi tänään.
Puhumme uskovan todistuksesta.
Henkilökohtainen todistus voi muuttaa ihmisen elämän -
ja tuoda evankeliumin voiman perheisiin, työpaikoille, -
seurakuntaan ja kaikkialle muualle. Todistuksessa on voima.
Luen raamatunpaikan Johanneksen evankeliumista.
Puhun samarialaisesta naisesta ja elämänmuutoksesta, -
jonka hän koki kohdatessaan Jeesuksen.
Hänen todistuksensa ansiosta -
kaikki hänen ympärillään tulivat kosketetuksi valtavalla tavalla.
Luetaan Joh. 4:29.
Asiayhteys oli se, että Jeesus kohtasi hänet.
Nainen oli hakemassa vettä. He alkoivat keskustella.
Jeesus alkoi kertoa asioita naisen elämästä.
Hän sanoi: "Sinulla on ollut viisi aviomiestä," -
"mutta se, jonka kanssa nyt asut, ei ole aviomiehesi."
Nainen sanoi ihmetellen: "Miten tiedät sen? Oletko profeetta?"
Jeesus sanoi olevansa Messias, se, jonka oli määrä tulla.
Kohtaaminen teki naiseen niin suuren vaikutuksen, -
että hänen elämänsä muuttui. Luetaan Joh. 4:29―30:
"Tulkaa katsomaan miestä, joka on sanonut minulle kaikki," -
"mitä minä olen tehnyt. Eihän se vain liene Kristus?"
"Niin he lähtivät kaupungista ja menivät hänen luoksensa."
Mikä sai heidät lähtemään kaupungista Jeesuksen luo?
Se, että nainen avasi suunsa ja kertoi, mitä hänelle oli tapahtunut.
Herra on siunannut teistä monia.
Jotkut ovat pelastuneet, parantuneet ja vapautuneet.
Jumala on siunannut taloudellisesti ja muutenkin.
Jos pidät sen omana tietonasi, -
katkaiset siunausten virran jatkumisen muille.
Kun avaat suusi ja kerrot, mitä Herra on sinulle tehnyt, -
vapautat siunausten virran muiden ihmisten elämässä.
Näin kävi samarialaiselle naiselle.
Herra puhui hänelle. Hän sai kuulla, kuka Jeesus on.
Mitä hän teki sen jälkeen? Hän lähti heti ja sanoi:
"Tulkaa katsomaan miestä, joka kertoi elämästäni kaiken."
"Onkohan Hän Messias?" Ihmiset lähtivät Jeesuksen luo.
Todistuksessa on voima vaikuttaa ihmisiin.
Älä anna paholaisen sanoa, että sinun on syytä tukkia suusi -
ja olla hiljaa.
Raamatussa kehotetaan julistamaan Herran töitä -
ja ilmoittamaan Hänen ihmeitänsä kansojen seassa.
Siksi rakastan todistuksia, parantumisia -
ja sen osoittamista, että Jeesus parantaa yhä tänäkin päivänä.
Hän myös pelastaa ja vapauttaa.
Mitä Herra sitten tekeekin, Hänen töidensä julistamisessa on voima.
Todistus vapauttaa voiman.
Kun luemme kertomusta eteenpäin, -
samarialaiset viettivät aikaa Jeesuksen seurassa, -
kuuntelivat Hänen sanojaan ja ottivat Häneltä vastaan asioita.
Joh. 4:42:ssa sanotaan:
"He sanoivat naiselle: 'Emme enää usko sinun puheesi tähden,'" -
"sillä me itse olemme kuulleet ja tiedämme," -
"että tämä totisesti on maailman Vapahtaja."
Se on voimallista.
Yksi nainen kohtasi Herran. Jeesus keskusteli hänen kanssaan.
Hän tiesi kertoa kaiken, mitä naisen elämässä oli tapahtunut.
Nainen tuli kosketetuksi. Hän vapautui.
Sitten nainen alkoi puhua muille.
Kaupunkilaiset tulivat tapaamaan Jeesusta ja ottivat Hänet vastaan.
Jeesuksen sanat alkoivat tehdä heissä työtään.
He sanoivat: "Nyt uskomme, mutta emme sinun sanojesi takia."
"Tapasimme Hänet henkilökohtaisesti. Hän on maailman Vapahtaja."
Kaikki oli naisen todistuksen ansiota.
Kävimme hiljattain Norjassa.
Kerron, mitä Herra tekee siellä.
Jumalan voima vapautti vangittuja ja paransi sairaita.
Kuulimme ihmeellisiä todistuksia, jotka näytämme ohjelmassa nyt.
Sitä ennen pidämme tauon -
ja näytämme pienen mainosvideon Brasilian―matkastamme.
Matka järjestetään 5.―13.12. Jos haluat mukaan, ilmoittaudu matkalle.
Saat todistaa, mitä Herra tekee Brasilian kansan keskuudessa.
Katsomme mainosvideon -
ja jatkamme opetusta todistuksen voimasta.
LÄHDE MULLISTAVALLE MATKALLE
BRASILIA LIEKEISSÄ -KIERTUE 5.―13.12.2013
HERÄTYSKOKOUKSIA
IHMEITÄ
PELASTUMISIA
JUMALAN VOIMAA
RUKOUSTIIMI
SLUMMITYÖTÄ
NÄHTÄVYYKSIÄ
OLE VOIMAUTETTU JA KOE IHMEITÄ OMAKOHTAISESTI
Tulkaa mukaamme Brasiliaan.
Herra tekee jotakin merkittävää, josta ei kannata jäädä paitsi.
Joitakin suomalaisia on jo ilmoittautunut mukaan.
Saamme kokea vuodatusta, kirkkautta ja parantumisia, -
joita Herra antaa.
Olimme hiljattain Norjassa.
Puhumme henkilökohtaisen todistuksen voimasta.
Norjassa monet todistivat. Jumala teki mahtavia ihmeitä.
Niitä kannattaa jakaa.
Saimme joitakin todistuksia taltioitua.
Katsomme nyt muutamia todistuksia, jotta saisit siunauksia niiden voimasta.
Eräs nainen kertoi parantuneensa lihasrepeämästä.
Lihasvamma oli kädessä. Hän oli ollut leikkauksessa.
Leikkaus epäonnistui. Hän tuli kokoukseen. Herra paransi hänet.
Hän pystyi nostamaan kättä ensi kertaa puoleen vuoteen.
Katsotaan kuvanauha.
Mikä on nimesi? - Bente.
Bente oli leikkauksessa maaliskuussa.
Lihas repeytyi. Mitä tapahtui? Oliko se tapaturma?
Hän kaatui, ja lihas repeytyi.
Oliko sinulla kipuja vielä leikkauksenkin jälkeen?
Aivan niin.
Et saanut nostettua kättäsi tämän ylemmäs.
En saanut kättäni ylös.
Hän ei ole voinut nostaa kättään puoleen vuoteen. Katsokaa tätä!
Ei kipua.
Halleluja! Kuka sinut paransi?
Sen täytyy olla Jumala. - Se oli Jeesus!
Kiitos Herralle! Se oli voimallinen ihme.
Lääkärit yrittivät turhaan parantaa vaivaa, -
mutta Herra paransi sen.
Bente oli ihmeissään ja yllättynyt.
Jotkut käyvät konferenssissa. He haluavat rukousta ja ihmeen.
Silti he yllättyvät, kun se tapahtuu.
Bente nosti kätensä. Hän ei ollut uskoa sitä.
Hän tuli kokoukseen seuraavana päivänä.
Ennen saarnaa pyysin jakamaan todistuksia uskonvahvistukseksi.
Kutsuin hänet esiin. Hän kertoi parantuneensa yliluonnollisesti.
Hän kertoi lihasvammasta ja leikkauksesta.
Kun hän todisti, eräs mies huusi salin takaosassa:
"Minulla on sama vaiva. Minäkin tarvitsen parantumista."
Sanoin saarnaavani ensin.
Pyysin häntä tulemaan sen jälkeen eteen uskoen, että hän parantuu.
Hän sai ihmeensä. Hän parantui.
Usko tuli häneen, kun hän kuunteli todistusta.
Katsotaan kuvanauhalta hänen todistuksensa.
Hänen vaimonsa lähetti viestin, että mies on nyt kunnossa.
Hänellä ei ole kipua tai liikerajoitteita.
Betonityöläisenä hän nostelee raskaita taakkoja. Lihas repesi.
Mitä lääkäri sanoi?
Hän sanoi, että paraneminen vie aikaa.
Olitko leikkauksessa?
Tapaturmasta on vuosi. Hän ei ole ollut leikkauksessa.
Lääkärin mukaan parantuminen voi viedä pitkään. Katsokaa tätä.
Pystyitkö tähän aiemmin? - En.
Hän ei pystynyt nostamaan kättään.
Kuka paransi sinut?
Jeesus! Ylistäkää Jeesusta. Halleluja!
Kunnia Jumalalle! He rakastavat tätä.
Tietysti! Hehän parantuivat.
Oli hienoa ja siunaavaa nähdä, -
että kun nainen todisti Herran työstä, -
todistus kasvatti uskoa miehen sydämessä.
Mies ajatteli: "Jos Herra paransi hänet samasta vaivasta," -
"hän voi parantaa minutkin."
Mies sanoi: "En ole aiemmin kokenut tällaista ihmettä!"
Oli ilo nähdä, että todistus vapauttaa ihmisissä uskoa Jumalaan.
Raamatussa, eritoten Uudessa testamentissa, -
Jeesuksen palvelutyössä ja neljässä evankeliumissa on monia todistuksia.
Siellä on verenvuototautia sairastanut nainen, sokea Bartimeus, -
sokea, joka sai näkönsä, ja Lasarus, jonka Jeesus herätti kuolleista.
Ne ovat todistuksia. Jumala otti ne mukaan Raamattuun, -
koska ne rakentavat uskoamme.
Kun todistat parantumisesta, ihmeestä, vapautumisesta, -
taloudellisesta huolenpidosta tai muusta Herran työstä, -
se vapauttaa uskon voiman ihmisten elämään.
Jaamme todistuksia, jotta sinäkin uskoisit saavasi ihmeen tänään.
Kun kuulet todistuksen voimasta, -
saat siunauksen ja otat vastaan Herralta ja julistat, mitä Herra teki.
Katsotaan vielä yksi kuvanauha Norjasta.
Eräs mies oli ollut toisesta korvastaan kuuro 20 vuoden ajan.
Herra avasi hänen korvansa hetkessä.
Jumalan voima paransi hänet. Katsotaan kuvanauha.
Kuuletko tämän? - Kyllä.
Katsokaa tätä! Nostakaa hänet ylös.
Tämä korva oli täysin kuuro.
Hänen vasen korvansa oli täysin kuuro.
Et kuullut mitään. - En.
Kuuletko tämän? - Kyllä.
Sano Jeesus. - Jeesus! Jeesus!
Jeesus
Jeesus! Jeesus!
Halleluja! Kiitos Jeesukselle!
On mahtava nähdä, miten Jeesus koskettaa ja parantaa ihmisiä.
Norjassa tapahtui paljon ihmeitä. Kokouksia oli neljässä kaupungissa.
Palvelimme myös TV-kanavalla. Kaikkinaiset sairaudet lähtivät.
Miehen kuuro korva avautui. Muitakin kuuroja parantui.
Erään naisen oikea korva oli ollut kuuro seitsemän vuoden ajan.
Herra avasi hänen korvansa. Hän oli ällikällä lyöty.
Kun hän otti kuulokojeen pois, hän yllättyi kuullessaan kaiken.
Herra tekee ihmeellisiä asioita työmme kautta.
Hän parantaa, pelastaa ja vapauttaa Herran voimalla.
Minulla on vielä yksi todistus.
Tahdomme tässä jaksossa rohkaista, -
jos sinun on vaikea uskoa ihmeeseen tai suhtautua kuulemaasi.
Todistusten tarkoitus on rakentaa uskoa Sanaan -
ja siihen, mitä Herra haluaa sinulle tehdä.
Tunnen erään norjalaismiehen henkilökohtaisesti.
Hän sai aivohalvauksen lähes kaksi vuotta sitten.
Se oli vakava. Se aiheutti hänelle aivovamman.
Hän ei pystynyt kävelemään kunnolla. Tasapainoaisti vaurioitui.
Tavallisesti ihmisen ei tarvitse keskittyä kävelemiseen.
Ei tarvitse kiinnittää huomiota lattiaan. Voi vain kävellä.
Tuttavani joutui jatkuvasti varomaan, -
koska hänen tasapainoaistinsa oli vaurioitunut.
Hän näki kaiken kahtena. Hän oli hyvin väsynyt.
Hän ei pystynyt kääntämään päätä, koska häntä alkoi heti pyörryttää.
Hän tuli myöhässä kokoukseen. Olin jo saarnaamassa.
Hän jäi paitsi saarnasta mutta päätti tulla silti.
Hän tuli myöhässä.
En rohkaise ketään myöhästymään. Mies tuli oikealla hetkellä.
Kun palvelin, Jumalan kirkkaus tuli ylle vahvana ja voimakkaana.
Voitelu ja kirkkaus olivat käsin kosketeltavia.
Voitelu ihmeitä varten tuntui vahvana.
Kehotin kaikkia kohottamaan kädet ja vapauttamaan ihmeteot.
Kun aloimme vapauttaa ihmeitä Jeesuksen nimessä, -
eräs nainen sanoi, että hänen niskastaan katosi viisi syöpäkasvainta.
Ihmisiä parantui. Puhuin aivovammasta.
Sanoin: "Isä, kosketa Jeesuksen nimessä ihmisten aivoja."
"Tee ihmeitä aivoissa."
Mies tunsi, miten Herran voima ja voitelu tulivat hänen kehoonsa.
Hän parantui silmänräpäyksessä. Hän sanoi: "Olen terve."
Hän kertoi kokeneensa, miten paino nousi hänen päältään.
Käskin häntä tekemään jotakin, mitä hän ei pystynyt tekemään.
Hän alkoi juosta ja hypellä salissa. Hän sanoi parantuneensa.
Hän vei minut syömään.
Hän tapasi ihmisiä. Hän juoksenteli parkkipaikalla.
Ihmiset tunsivat hänet ja huomasivat hänen parantuneen.
Hän todisti kaikille. Hän soitti ystävilleen ja kertoi parantumisestaan.
Hän vei minut lentokentälle seuraavana päivänä.
Hän sanoi: "Minulla oli mahtava ilta. Nauroin Pyhässä Hengessä."
"Rukoilin kielillä. Nukuin."
"Kun heräsin, näköni ja tasapainoni olivat täysin kunnossa."
Voima oli palannut hänen kehoonsa.
Tätä ei saatu taltioitua, mutta meillä on hänestä kuva.
Hän voi hyvin. Kiitos Herralle.
Herra teki uutta luovan ihmeen hänen aivoissaan.
Se vaikutti hänen koko kehoonsa.
Rukoilemme nyt, jos tarvitset ihmettä Herralta.
Todistamme. Voit saada oman ihmeesi.
Jos sinulla on sairautta, vaikeuksia tai masennusta, -
julistamme sinulle parantumista ja vapautumista Jeesuksen nimessä.
Laske kätesi sairaan ruumiinosasi ylle.
Usko kanssani, että ihme tapahtuu. Rukoillaan.
Isä, Jeesuksen nimessä, julistamme voimaasi ruutujen läpi, -
television ja tietokoneen läpi.
Jeesuksen Kristuksen nimessä käskemme kivun päästää irti!
Vapauta heidät kivusta, kärsimyksestä, tuskasta, -
masennuksesta ja sairaudesta.
Julistamme terveyttä voimastasi Jeesuksen nimessä.
He ovat nähneet ja kuulleet todistuksia.
Saakoot he nyt omia todistuksia ihmeistään Jeesuksen nimessä.
Vapauta ihmeet ja voimasi heidän ylleen Jeesuksen nimessä.
Jos olet sairas, liiku. Liikuta käsiäsi ja selkääsi. Liiku ympäriinsä.
Kokeile ja kerro sitten todistuksesi.
PELASTUSRUKOUS
Ellet tunne vielä Jeesusta, rukoile kanssani.
Hän on ainoa tie pelastukseen. Hän rakastaa sinua.
Hän kuoli ristillä puolestasi. Hän nousi kuolleista kolmantena päivänä.
Hän haluaa tulla sydämeesi. Rukoile: "Herra Jeesus, tule sydämeeni."
"Anna anteeksi syntini. Puhdista minut. Kiitos, että kuolit puolestani."
"Annan sinulle elämäni. Tee minusta lapsesi Jeesuksen nimessä."
On siunaus vapauttaa Jumalan voima television kautta.
Jaa todistuksesi kanssamme.
Todistuksessasi on voima rohkaista, rakentaa uskoa -
ja tuoda voittoja ihmisten elämään.
Kun kerrot todistuksesi, kerrot Jumalan työstä, -
vapautat uskoa ja vuodatat uskoa ihmisten elämään.
Käy kotisivuillamme osoitteessa www.revivalexplosion.com
Ollaan yhteydessä. Iloitsen aina ihmisten yhteydenotoista.
Jumalan siunausta! Nähdään ensi kerralla.
LÄHDE MULLISTAVALLE MATKALLE
BRASILIA LIEKEISSÄ -KIERTUE 5.―13.12.2013
HERÄTYSKOKOUKSIA
IHMEITÄ
PELASTUMISIA
JUMALAN VOIMAA
RUKOUSTIIMI
SLUMMITYÖTÄ
NÄHTÄVYYKSIÄ
OLE VOIMAUTETTU JA KOE IHMEITÄ OMAKOHTAISESTI
Tue työtämme taloudellisesti -
kotisivujemme Donate-painikkeen kautta. Kaikki summat käyvät.
HERÄTYKSEN LÄPIMURTO
EVANKELISTA HERMES FALCAO JR.
TUO EVANKELIUMIA KANSOILLE
TODISTA JUMALAN IHMEITÄ
KOE JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
Suomennos: Marianne Tenetz